Príloha č. 5 súťažných podkladov – Informatívna zmluva k výzve v rámci DNS

**Všeobecné upozornenie**!!! Tu uvedené zmluvné podmienky sú iba informatívneho charakteru. Verejný obstarávateľ bude zmluvné podmienky meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS. Konkrétne zmluvné podmienky (zmluva) tak bude súčasťou každej jednotlivo vyhlásenej výzvy na predkladanie ponúk. Verejný obstarávateľ predpokladá vyhlasovanie jednotlivých výziev v 6 mesačnom intervale

**ZMLUVA O ODBERE, PREPRAVE A SPRACOVANÍ ODPADU**

uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“), v súlade s príslušnými ustanoveniami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“)

(ďalej len „**Zmluva**")

medzi Zmluvnými stranami:

**Držiteľ odpadu:**

Obchodný názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zastúpený: Ing. Martin Maslák, predseda predstavenstva

Ing. Andrej Rutkovský, člen predstavenstva

Štát: Slovenská republika

IČO: 00 681 300

DIČ: 2020318256

IČ DPH: SK 2020318256

Zapísaný: Obchodný register Okresného súdu Bratislava I, oddiel: Sa, vložka číslo: 482/B

Bankové spojenie: ČSOB a.s.

Číslo účtu: 25332773/7500

IBAN: SK37 7500 0000 0000 2533 2773

SWIFT: CEKOSKBX

(ďalej len „**Držiteľ odpadu**");

**Prevádzkovateľ zariadenia na stabilizáciu odpadu/alebo prevádzkovateľ skládky odpadu/ prevádzkovateľ zariadenia na zhodnocovanie odpadu:**

Obchodný názov: [doplniť]

Sídlo: [doplniť]

Zastúpený: [doplniť]

Štát: [doplniť]

IČO: [doplniť]

DIČ: [doplniť]

IČ DPH: [doplniť]

Zapísaný: Obchodný register Okresného súdu[doplniť],

oddiel: [doplniť], vložka č. [doplniť]

Bankové spojenie: [doplniť]

Číslo účtu: [doplniť]

IBAN: [doplniť]

SWIFT: [doplniť]

(ďalej len „**Prevádzkovateľ**");

(Držiteľ odpadu a Prevádzkovateľ ďalej spoločne len „**Zmluvné strany**").

Táto zmluva sa uzatvára na základe výsledku zadávania zákazky prostredníctvom dynamického nákupného systému vyhláseného dňa dd.mm.2020 vo Vestníku verejného obstarávania č. XXXX-XXX

1. **PREDMET ZMLUVY**
   1. Na základe tejto Zmluvy sa Prevádzkovateľ zaväzuje pre Držiteľa odpadu nakladať s odpadom, ktorý je:
2. Nebezpečný odpad, katalógové číslo odpadu: **19 01 07 tuhý odpad z čistenia plynov** (ďalej len „**Odpad 1**") a zabezpečiť odber, odvoz, stabilizáciu a zneškodnenie tohto odpadu v zmysle tejto Zmluvy uložením na skládku odpadu [doplniť názov skládky] (ďalej len „**Skládka**") v súlade so Zákonom o odpadoch, príslušnými predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva a Prílohou č. 1 Technická špecifikácia a Držiteľ odpadu sa zaväzuje uhradiť odmenu podľa Prílohy č. 2 Cenník k tejto Zmluve (ďalej len „**Príloha č. 2**“). Prevádzkovateľ je povinný Držiteľovi odpadu preukázať úpravy tohto druhu odpadu pred uložením na Skládku podľa § 25 ods. 7 Zákona o odpadoch a vyhlášky Ministerstva životného prostredia Slovenskej republiky č. 382/2018 Z. z. o skládkovaní odpadov a uskladnení odpadovej ortuti (ďalej len „**Vyhláška o skládkovaní**“).

a/alebo

1. Ostatný odpad, katalógové číslo odpadu: **19 01 12 Popol a škvara iné ako uvedené v 19 01 11** (ďalej len „**Odpad 2**") a zabezpečiť odber, odvoz, a zneškodnenie/ zhodnotenie tohto odpadu v zmysle tejto Zmluvy, v prípade jeho zneškodnenia, uloženie na skládku odpadu [doplniť názov skládky] (ďalej len „**Skládka**") v súlade so Zákonom  o odpadoch, príslušnými predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva a Prílohou č. 1 Technická špecifikácia a Držiteľ odpadu sa zaväzuje uhradiť odmenu podľa Prílohy č. 2. Tento druh odpadu nemusí byť pred uložením na Skládku preukázateľne upravený v zmysle Zákona o odpadoch.

(Odpad 1 a Odpad 2 ďalej spolu len „**Odpad**“)

* 1. Prevádzkovateľ sa zaväzuje, že prevezme od Držiteľa odpadu Odpad, stabilizuje Odpad 1 v súlade so Zákonom o odpadoch a Vyhláškou o skládkovaní a zneškodní Odpad na Skládke/ zhodnotí Odpad 2 v súlade so všeobecne záväznými právnymi predpismi platnými najmä v odpadovom hospodárstve. Prevádzkovateľ sa zaväzuje zabezpečiť prepravu Odpadu, stabilizáciu Odpadu 1 a spracovanie Odpadu za odmenu uvedenú v tejto Zmluve v čase dohodnutom s kontaktnou osobou Držiteľa odpadu alebo podľa odsúhlaseného časového harmonogramu zvozu Odpadu počnúc dňom [doplniť].
  2. Držiteľ odpadu sa zaväzuje zaplatiť Prevádzkovateľovi Cenu podľa článku 4 tejto Zmluvy a Prílohy č. 2 k tejto Zmluve.
  3. Zmluvné strany sa dohodli, že predpokladané množstvo Odpadu, ktoré bude uložené Držiteľom odpadu u Prevádzkovateľa počas ... (...) mesiacov od nadobudnutia účinnosti Zmluvy, bude pre A) **.... ton** (slovom: **................... ton**), pre B) **.................. ton** (slovom: **................... ton**). Zmluvné strany sa dohodli, že Držiteľ odpadu nie je povinný odovzdať Prevádzkovateľovi Odpad v celom uvedenom množstve.
  4. Miesto odovzdania Odpadu sa nachádza na adrese Držiteľa odpadu: Zariadenie na energetické využitie odpadu (ZEVO Bratislava), Vlčie hrdlo 72, 821 07 Bratislava, predtým známe pod pôvodným názvom Spaľovňa odpadu (ďalej len „**ZEVO**“).
  5. Prevádzkovateľ týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia v predpísanej forme a rozsahu, že má vykonané všetky zákonom stanovené registrácie a aj počas platnosti Zmluvy bude disponovať právoplatnými rozhodnutiami, ktoré ho oprávňujú stabilizovať, prepravovať a zneškodňovať/ zhodnocovať Odpad v súlade so Zákonom o odpadoch a ďalšími všeobecne záväznými právnymi predpismi. Prevádzkovateľ predložil Držiteľovi odpadu povolenia na prevádzkovanie zariadenia na stabilizáciu nebezpečného odpadu a povolenie na prevádzkovanie skládky odpadov a/alebo povolenie na zhodnocovanie Odpadu 2. Kópie týchto povolení tvoria Prílohu č. 3 tejto Zmluvy.
  6. Prevádzkovateľ sa zaväzuje Držiteľovi odpadu preukázať sa pred podpísaním tejto Zmluvy (i) povolením na dopravu nebezpečného odpadu alebo právoplatnou zmluvou s prepravcom nebezpečného odpadu, ktorý spĺňa všetky zákonom alebo osobitným predpisom stanovené povolenia, rozhodnutia a registrácie a bude počas platnosti tejto Zmluvy vykonávať prepravu Odpadu pre Prevádzkovateľa, (ii) všetkými potrebnými dokumentami v zmysle bodu 1.6 tejto Zmluvy, ktoré oprávňujú Prevádzkovateľa na výkon činností v zmysle bodu 1.1 tejto Zmluvy, (iii) zmluvu so Skládkou odpadu, na ktorú bude Odpad ukladaný a povolenie na prevádzkovanie tejto Skládky podľa Zákona o odpadoch.
  7. Prevádzkovateľ sa zaväzuje na žiadosť Držiteľa odpadu preukázať analýzu stabilizovaného Odpadu 1.
  8. Miesto zariadenia na stabilizáciu Odpadu 1 sa nachádza na adrese:

[doplniť]........................................

Prevádzkovateľ je povinný požiadať o súhlas so stabilizáciou Odpadu 1 Držiteľa odpadu v inom zariadení, ako v tom, ktoré je uvedené v článku 1 tejto Zmluvy písomne vopred. Pre vylúčenie pochybností platí, že Držiteľ odpadu nie je povinný schváliť iné miesto zariadenia na stabilizáciu Odpadu 1 ako miesto uvedené v článku 1 tejto Zmluvy a Prevádzkovateľ je povinný rezervovať kapacitu zariadenia ako aj Skládky na ktorú bude Odpad 1 po stabilizácií uložený v objeme podľa tejto Zmluvy po dobu trvania tejto Zmluvy.

* 1. Miesto zariadenia na zhodnotenie Odpadu 2 sa nachádza na adrese:

[doplniť]........................................

Prevádzkovateľ týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia v predpísanej forme a rozsahu, že má vykonané všetky zákonom stanovené registrácie a aj počas platnosti tejto Zmluvy bude disponovať právoplatnými rozhodnutiami, ktoré ho oprávňujú zhodnocovať Odpad 2 v súlade so Zákonom o odpadoch a ďalšími všeobecne záväznými predpismi. V prípade, ak Prevádzkovateľ spracúva Odpad jeho zneškodnením, je povinný rezervovať kapacitu Skládky na ktorú bude Odpad 2 uložený v objeme podľa tejto Zmluvy po dobu trvania tejto Zmluvy. Prevádzkovateľ je povinný požiadať o súhlas so zmenou Skládky vopred. Pre vylúčenie pochybností platí, že Držiteľ odpadu nie je povinný schváliť inú Skládku, ako miesto uvedené v článku 1 tejto Zmluvy.

1. **PODMIENKY ODBERU, ODVOZU, STABILIZÁCIE, UKLADANIA A ZNEŠKODNENIA ODPADU/ZHODNOCOVANIA ODPADU 2**
   1. Podmienky odberu, odvozu, stabilizácie, ukladania a zneškodnenia Odpadu/zhodnocovania Odpadu 2 sú uvedené v tejto Zmluve a jej prílohách.
   2. Prevádzkovateľ zabezpečí odvoz Odpadu zo ZEVO:

Pre A) každý pracovný deň v čase: od 13:30 do 20:00 hod.

sobotu/nedeľu v čase: od 06:00 do 20:00 hod.

vo výnimočných prípadoch v čase: od 20:00 hod. do 6:00 hod.

Pre B) každý pracovný deň v čase : od 6:00 do 13:30 hod.

v sobotu v čase: od 6:00 do11:00 hod.

Držiteľ odpadu predtmým ako Prevádzkovateľ zabezpečí odvoz Odpadu, vykoná váženie vozidiel prevážajúcich Odpad pred a po ich naložení, o čom vyhotoví vážny lístok.

* 1. Držiteľ odpadu vystaví v dvoch (2) vyhotoveniach vážny lístok, pričom jedno vyhotovenie vážneho lístku odovzdá zástupcovi Prevádzkovateľa pre účely fakturácie a kontroly v zmysle Zákona o odpadoch. Vážny lístok musí obsahovať tieto údaje: Držiteľa odpadu, miesto odovzdania Odpadu, druh a kód odovzdaného Odpadu, hmotnosť Odpadu, dátum a čas prevzatia Odpadu, evidenčné číslo motorového vozidla, ktorým bol Odpad odvezený. Držiteľ odpadu alebo ním splnomocnená alebo poverená osoba skontroluje uvedené údaje a potvrdí ich svojím podpisom. V prípade odvozu Odpadu 1 mimo pracovných hodín zamestnancov obsluhujúcich váhu bude vozidlo odvážené a hmotnosť zapísaná inou kompetentnou osobou Držiteľa odpadu do sprievodného listu nebezpečného odpadu (ďalej len „**SLNO**“). Vážny lístok bude v najbližšom možnom čase odoslaný e-mailom Prevádzkovateľovi. V prípade poruchy vážneho zariadenia, resp. pri výpadku elektrického prúdu alebo poruchy vážneho zariadenia, bude Držiteľ odpadu akceptovať vážny lístok vyhotovený v zariadení Prevádzkovateľa.

* 1. Momentom prevzatia Odpadu na prepravu nebezpečenstvo škody na veci a vlastníctvo Odpadu prechádza na Prevádzkovateľa a Prevádzkovateľ je zodpovedný za manipuláciu s týmto Odpadom v súlade s platnými právnymi predpismi.
  2. Prevádzkovateľ vydá Držiteľovi odpadu potvrdenie o zneškodnení Odpadu 1, a to na kópiách strany č. 1 a č. 4 SLNO v súlade s údajmi uvedenými na vážnom lístku vystavenom na certifikovanej váhe Držiteľa odpadu, ktorý potvrdí pečiatkou a podpisom povereného pracovníka. Prevádzkovateľ zabezpečí, aby bol pred nakladaním Odpadu 1 dodaný riadne vypísaný SLNO Držiteľovi odpadu, ktorý vypíše požadované údaje do SLNO a následne Prevádzkovateľ, ktorý zabezpečuje prepravu nebezpečného odpadu a je podľa zákona o odpadoch 79/2015 § 26 odsek 1 odosielateľom odpadu na SLNO potvrdí príjem Odpadu 1 a kópiu strany č 1 a strany č. 4 SLNO odošle spolu s faktúrou na adresu Držiteľa odpadu. Vodič cisterny je povinný vypísať kontrolný záznam (príloha č. 6) cisterny pred jej nakládkou, zmenový majster Držiteľa odpadu je povinný skontrolovať vypísanie záznamu a doplniť potrebné údaje. V prípade, že cisterna nebude naplnená do požadovanej hmotnosti, zmenový majster túto informáciu uvedie do kontrolného záznamu a túto informáciu vodič cisterny v kontrolnom zázname potvrdí svojím podpisom v kontrolnom zázname. Do kontrolného záznamu sa zaznamenajú aj prestoje na strane Držiteľa odpadu, v opačnom prípade nebudú akceptované hodiny nad rámec bežnej nakládky podľa bodu 4.2 tejto Zmluvy, na základe ktorých si Prevádzkovateľ môže uplatňovať dodatočnú odmenu.

2.7 Prevádzkovateľ vyhlasuje, že je schopný v zariadení na stabilizáciu odpadu stabilizovať minimálne také množstvo Odpadu 1, ktoré je vyjadrené hmotnosťou v tonách v čl. 1 bod 1.4 tejto Zmluvy a zároveň garantuje jeho zneškodnenie na Skládke. Prevádzkovateľ taktiež vyhlasuje, že je schopný zhodnotiť alebo na skládke odpadu zneškodniť minimálne také množstvo Odpadu 2, ktoré je vyjadrené hmotnosťou v tonách v čl. 1 bod 1.4 tejto Zmluvy.

2.8 Plnenie z tejto Zmluvy sa realizuje na základe obojstranne odsúhlaseného týždenného/mesačného harmonogramu vývozu a spracovania Odpadu kontaktnou osobou Držiteľa odpadu a kontaktnou osobou Prevádzkovateľa (ďalej len „**harmonogram**“).

2.9 Prevádzkovateľ nie je oprávnený zmeniť miesto uskladnenia Odpadu bez písomného súhlasu Držiteľa odpadu, o ktorý ho musí vopred požiadať. Držiteľ odpadu má lehotu desať (10) dní od doručenia žiadosti Prevádzkovateľa na vydanie písomného stanoviska k uvedenej žiadosti podľa predošlej vety. Miesto uskladnenia Odpadu, ktorým Prevádzkovateľ žiada nahradiť pôvodné miesto uskladnenia Odpadu, musí spĺňať všetky relevantné požiadavky uvedené v tejto Zmluve. Zmluvné strany sa dohodli, že v prípade, že Prevádzkovateľ nebude schopný zabezpečiť stabilizáciu Odpadu 1 vo vlastnom zariadení požiada Držiteľa odpadu minimálne desať (10) dní vopred o nahradenie pôvodného zariadenia iným. Držiteľ odpadu je povinný sa do piatich (5) dní odo dňa oznámenia písomne vyjadriť k žiadosti Prevádzkovateľa. V prípade zmeny spôsobu zhodnotenia Odpadu 2, musí Prevádzkovateľ vopred požiadať písomne Držiteľa odpadu o súhlas s takouto zmenou. Držiteľ odpadu má lehotu desať (10) dní od doručenia žiadosti Prevádzkovateľa na vydanie písomného stanoviska k uvedenej žiadosti podľa predošlej vety. Pre vylúčenie pochybností platí, že Držiteľ odpadu nie je povinný schváliť takúto zmenu.

1. **Harmonogram vývozu a spracovania Odpadu**

* 1. Zmluvné strany sa dohodli na elektronickom prijímaní, doručovaní a schvaľovaní harmonogramu, pričom osobami zodpovednými za doručovanie a prijímanie harmonogramu sú:

Kontaktnou osobou za Držiteľa odpadu je Ing. Rothbergová, tel.: 0918110504, email: rothbergova@olo.sk,

Kontaktnou osobou za Prevádzkovateľa je [●], tel.: [●], email: [●].

* 1. Držiteľ odpadu zašle elektronicky návrh harmonogramu Prevádzkovateľovi s určením termínov odovzdania, množstva a odberného miesta kontaktnej osobe podľa tohto článku alebo osobe, ktorá bude neskôr, v súlade s touto Zmluvou preukázateľne oznámená ako nová kontaktná osoba.
  2. Prevádzkovateľ je povinný do troch (3) pracovných dní písomne potvrdiť prijatie harmonogramu a to tak, že Prevádzkovateľ navrhnutý harmonogram vytlačí a označí dátumom prijatia, odtlačkom pečiatky a podpisom, následne zašle takto potvrdený harmonogram elektronicky s uvedením evidenčných čísiel vozidiel, menami vodičov a približnými časmi príchodu vozidiel (cisterien) na e-mailovú adresu kontaktnej osoby Držiteľa odpadu podľa tohto článku.
  3. Prevádzkovateľ nie je oprávnený odmietnuť potvrdenie harmonogramu, ak tento bol zaslaný v zmysle tejto Zmluvy.
  4. Potvrdením harmonogramu sa Prevádzkovateľ zaväzuje odobrať Odpad v termínoch a v rozsahu danom harmonogramom, za podmienok dojednaných v tejto Zmluve.
  5. Zmluvné strany sa dohodli, že prípadné operatívne zmeny v schválenom harmonograme budú realizované Držiteľom odpadu tiež telefonicky s určením termínu odovzdania, množstva Odpadu a odberného miesta. V prípade telefonickej operatívnej zmeny harmonogramu je Držiteľ odpadu povinný poslať upresnený harmonogram písomne e-mailom do jedného (1) pracovného dňa od telefonického upresnenia harmonogramu a Prevádzkovateľ zmenený harmonogram následne písomne potvrdí e-mailom do jedného (1) pracovného dňa odo dňa prijatia harmonogramu.
  6. Držiteľ odpadu bude viesť písomnú evidenciu jednotlivých harmonogramov a skutočne odovzdaného Odpadu a tento záznam doručí mesačne kontaktnej osobe Prevádzkovateľa Prevádzkovateľ tento záznam potvrdí a odošle na adresu sídla uvedenú v záhlaví tejto Zmluvy alebo na adresu, ktorá bude neskôr, v súlade s touto Zmluvou preukázateľne oznámená ako nová adresa pre doručovanie.
  7. V prípade potreby sa Prevádzkovateľ zaväzuje uskutočniť odvoz Odpadu do štyridsaťosem (48) hodín od telefonicky oznámeného upresnenia harmonogramu.
  8. Prevádzkovateľ je povinný pred uskutočnením odvozu Odpadu 1 v deň odvozu Odpadu 1, overiť u Držiteľa odpadu telefonicky množstvo Odpadu 1.
  9. V prípade, ak hrozí, že Prevádzkovateľ nebude môcť prebrať Odpad podľa tejto Zmluvy, resp. podľa lehoty určenej v harmonograme, Prevádzkovateľ bude o tejto skutočnosti informovať Držiteľa odpadu bez zbytočného odkladu po tom, čo sa o tejto skutočnosti dozvie.
  10. Prevádzkovateľ je počas plnenia tejto Zmluvy povinný dodržiavať zásady bezpečnosti a ochrany zdravia pri práci (ďalej len „**BOZP**“), zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež ako „**HSE predpisy**“), interné predpisy Držiteľa odpadu, najmä, ale nie výlučne Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach, ktorý tvorí Prílohu č. 4 tejto Zmluvy a prevádzkový poriadok podľa európskej dohody o medzinárodnej cestnej preprave nebezpečných vecí, ktorý tvorí prílohu č. 5 tejto Zmluvy.
  11. V prípade, ak sa na vykonávanie činnosti Prevádzkovateľa vzťahujú aj iné interné predpisy Držiteľa odpadu, alebo budú v budúcnosti takéto interné predpisy prijaté, tieto sú záväzné pre Prevádzkovateľa dňom doručenia ich znenia Prevádzkovateľovi.

Podpisom tejto Zmluvy Prevádzkovateľ prehlasuje, že sa oboznámil s internými predpismi podľa Prílohy č. 4 a 5 tejto Zmluvy, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Prevádzkovateľ sa zaväzuje na výkon činnosti v areáli Držiteľa odpadu zamestnávať len pracovníkov preukázateľne preškolených z interných predpisov.

* 1. Držiteľ odpadu je oprávnený v priebehu účinnosti tejto Zmluvy zmeniť interné predpisy. O tejto zmene bude Prevádzkovateľa informovať minimálne desať (10) pracovných dní vopred pred dňom ich účinnosti, zaslaním e-mailovej správy na e-mailové adresy kontaktných osôb uvedených v tejto Zmluve alebo na e-mailové adresy kontaktných osôb, ktoré budú neskôr v súlade s touto Zmluvou preukázateľne oznámené ako nové kontaktné osoby, resp. nové e-mailové adresy.

Prevádzkovateľ je povinný sa s oznámenými zmenami interných predpisov oboznámiť v súlade s týmto odsekom Zmluvy a tieto dodržiavať, pričom sú tieto interné predpisy záväzné pre Prevádzkovateľa dňom ich účinnosti. V prípade, ak Držiteľ odpadu nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre Prevádzkovateľa piaty (5.) deň od doručenia e-mailovej správy s informáciou o ich zmene. Prevádzkovateľ sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.

Pre vylúčenie pochybností sa Zmluvné strany dohodli, že pre zmenu interných predpisov nie je potrebné uzatvárať písomný dodatok k tejto Zmluve.

* 1. Prevádzkovateľ je povinný kontrolovať dodržiavanie HSE predpisov a interných predpisov svojimi subdodávateľmi a Držiteľ odpadu je oprávnený kontrolovať dodržiavanie týchto predpisov zo strany Prevádzkovateľa a jeho subdodávateľov. Prevádzkovateľ zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba Prevádzkovateľa (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia v areáli Držiteľa odpadu pri činnosti vykonávanej v záujme Držiteľa odpadu, zaväzuje sa Prevádzkovateľ bez zbytočného odkladu o tom informovať kontaktnú osobu/zástupcu Držiteľa odpadu a zaväzuje sa spolupracovať za účelom vyšetrenia a objasnenia tejto udalosti. Držiteľ odpadu považuje za pracovníka Prevádzkovateľa alebo jeho subdodávateľa každú osobu, ktorá vykonáva podľa tejto Zmluvy prácu pre Prevádzkovateľa alebo jeho subdodávateľa, bez ohľadu na to, aký je medzi nimi zmluvný vzťah.

1. **CENA A PLATOBNÉ PODMIENKY**
   1. Zmluvné strany sa dohodli, že za nakladanie s Odpadom v zmysle tejto Zmluvy má Prevádzkovateľ nárok na odmenu podľa hmotnosti uloženého Odpadu - Cenu, ktorá je odvodená od jednotkovej ceny v zmysle Prílohy č. 2 tejto Zmluvy počas celej doby trvania Zmluvy. V Cene budú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Prevádzkovateľa, najmä, ale nie výlučne, náklady súvisiace s odvozom, stabilizáciou, uložením sa Skládku a spracovaním Odpadu.
   2. Zmluvné strany sa dohodli, že kapacita každého cisternového vozidla odvážajúceho Odpad 1 je uvedená v metroch kubických (m3). Zmluvné strany sa dohodli, že cisternové vozidlá sú naplnené, ak je kapacita objemu naplnená na 75 % objemu vozidla. Merná hmotnosť Odpadu je 0,5 kg/l. V prípade, ak Prevádzkovateľ potvrdí elektronicky správou, v ktorej bude presne stanovený objem cisternového vozidla a v čase určenom Držiteľom odpadu sa dostaví na miesto prebratia Odpadu 1, ale Držiteľ odpadu nenaplní kapacitu objednaného vozidla podľa jeho objemu, bude za každú tonu nenaplnenia kapacity do výšky podľa prvej vety účtovaný doplatok 30,- EUR/t zohľadňujúci nevyťažené prepravné náklady. Pre vylúčenie pochybností, Zmluvné strany potvrdzujú, že napríklad cisterna s objemom 60 m3 sa pokladá za naplnenú v prípade, ak je naplnená na 75 % objemu, čiže 45 m3, to znamená na 22,5 t Odpadu. Bežná doba nakládky cisterny s objemom 60 m3 je tri (3) hodiny, Prevádzkovateľ je oprávnený si za každú ďalšiu hodinu účtovať 30,- EUR (slovom: *tridsať eur*) /hodina.
   3. Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) v deň vzniku daňovej povinnosti.
   4. Cena podľa bodu 4.1 tohto článku nemôže byť Prevádzkovateľom zvýšená počas celej doby trvania tejto Zmluvy.
   5. Celkovú Cenu podľa bodu 4.1 tejto Zmluvy uhradí Držiteľ odpadu na základe faktúry vystavenej Prevádzkovateľom po skončení príslušného kalendárneho mesiaca, v ktorom bol Odpad na Skládku uložený.
   6. Maximálna celková cena uhradená Držiteľom odpadu na základe harmonogramov zadávaných v súlade s predmetom Zmluvy je **[doplniť],- EUR bez DPH (slovom: *[doplniť] eur*)** počas celej doby trvania Zmluvy v zmysle Prílohy č. 1 tejto Zmluvy.
   7. Faktúra musí obsahovať všetky náležitosti podľa zákona o DPH a zákona č. 431/2002 Z. z. o účtovníctve v znení neskorších predpisov a  údaje podľa tejto Zmluvy, najmä:

* označenie Držiteľa odpadu,
* označenie Prevádzkovateľa,
* číslo Zmluvy,
* číslo harmonogramu,
* objem odvezeného Odpadu,
* pečiatka a podpis oprávnenej osoby Prevádzkovateľa .

Prílohou faktúry sú vážne lístky alebo sumárna zostava odovzdaného Odpadu za celý mesiac a 4. strana SLNO.

* 1. Lehota splatnosti faktúry je tridsať (30) dní odo dňa jej doručenia Držiteľovi odpadu.
  2. V prípade, že faktúra nebude obsahovať náležitosti uvedené v zákone o DPH alebo v tejto Zmluve, Držiteľ odpadu je oprávnený vrátiť faktúru Prevádzkovateľovi na opravu. V takomto prípade nová lehota splatnosti začne plynúť doručením opravenej alebo novo vystavenej faktúry Držiteľovi odpadu.
  3. Držiteľ odpadu bude hradiť faktúru Prevádzkovateľovi v prospech bankového účtu uvedeného v záhlaví tejto Zmluvy. Za deň úhrady sa považuje deň, kedy bola príslušná čiastka pripísaná v prospech bankového účtu Prevádzkovateľa.
  4. Faktúra môže byť Držiteľovi odpadu zasielaná aj elektronicky, ak sa na tejto skutočnosti Zmluvné strany formou dodatku k tejto Zmluve dohodnú.
  5. Zmluvné strany sa dohodli, že sú oprávnené na vzájomné započítanie vzájomných pohľadávok, tieto musia však byť písomne odsúhlasené.
  6. Prevádzkovateľ prehlasuje, že ku dňu podpisu tejto Zmluvy neuplatňuje osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
  7. V prípade, ak sa Prevádzkovateľ rozhodne začať uplatňovať vyššie uvedenú úpravu v zmysle § 68d zákona o DPH je povinný o tejto skutočnosti bezodkladne písomne informovať Držiteľa odpadu. Rovnako je Prevádzkovateľ uplatňujúci úpravu v zmysle § 68d zákona o DPH povinný bezodkladne písomne informovať Držiteľa odpadu o skončení uplatňovania tejto úpravy.
  8. V prípade, ak v dôsledku nesprávneho uplatnenia dane z pridanej hodnoty Držiteľom odpadu vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Prevádzkovateľom bude Držiteľovi odpadu dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je Prevádzkovateľ povinný tieto uhradiť Držiteľovi odpadu.
  9. Zmluvné strany prehlasujú, že platobné podmienky upravené v tomto článku Zmluvy považujú za primerané a takáto dohoda nie je v hrubom nepomere k právam a povinnostiam vyplývajúcim zo záväzkového vzťahu pre veriteľa.
  10. V prípade, že Držiteľ odpadu bude v omeškaní s plnením svojich peňažných záväzkov voči Prevádzkovateľovi (napr. neuhradí faktúru najneskôr v deň splatnosti), je Prevádzkovateľ oprávnený požadovať od Držiteľa odpadu zaplatenie zmluvného úroku z omeškania vo výške 0,05 % denne z dlžnej čiastky za každý, aj začatý deň omeškania.

1. **ZMLUVNÉ POKUTY**
   1. Ak Prevádzkovateľ zmení miesto stabilizácie Odpadu 1 bez písomného súhlasu Držiteľa odpadu, zaväzuje sa uhradiť Držiteľovi odpadu zmluvnú pokutu 5 000,-EUR (slovom: *päťtisíc eur*). Za nedodržanie garancie rezervácie kapacity Skládky pre Držiteľa odpadu počas platnosti tejto Zmluvy podľa čl. 2 bod 2.7 tejto Zmluvy zaväzuje sa Prevádzkovateľ uhradiť Držiteľovi odpadu zmluvnú pokutu vo výške 10 000,- EUR (slovom: *desaťtisíc eur*).
   2. Za neoznámenie ukončenia činnosti alebo pozastavenie činnosti na strane Prevádzkovateľa, za neoznámenie, že Prevádzkovateľovi bolo odobraté ktorékoľvek z povolení, súhlas alebo registrácia podľa bodu 1.6 alebo tejto Zmluvy, skončila ich platnosť alebo inej obdobnej udalosti, ktorá by mohla mať podstatný vplyv na plnenie predmetu Zmluvy do troch (3) pracovných dní odo dňa vzniku takejto okolnosti, uhradí Prevádzkovateľ Držiteľovi odpadu zmluvnú pokutu 1 000,-EUR (slovom: *jedentisíc eur*).
   3. Ak Prevádzkovateľ nezabezpečí preberanie dohodnutého druhu Odpadu v dohodnuté dni v dohodnutom čase po dobu dlhšiu ako jeden (1) kalendárny deň, bude sa toto porušenie zmluvnej povinnosti považovať za podstatné porušenie zmluvných povinností a Držiteľ odpadu má právo od tejto Zmluvy odstúpiť. Uvedené sa bude pokladať za nedodržanie garancie kapacity Skládky.
   4. Ak Prevádzkovateľ poruší zmluvnú povinnosť uvedenú v bode 2.3 tejto Zmluvy a napriek písomnému upozorneniu okamžite neodstráni vyčítané skutočnosti, uhradí Držiteľovi odpadu zmluvnú pokutu vo výške 100 EUR (slovom: *jednosto eur*) za každé jednotlivé porušenie, a to aj opakovane.
   5. V prípade, ak Prevádzkovateľ poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto Zmluve, zaväzuje sa uhradiť Držiteľovi odpadu zmluvnú pokutu vo výške 2 000,- EUR (slovom: *dvetisíc eur*).
   6. Za podstatné porušenie zmluvných povinností sa považuje nedodržanie zmluvných povinností, najmä, ale nie výlučne, uvedených v bodoch 1.6, 2.7, 3.10 – 3.13, 5.1, 5.2, 5.3, 5.5 a 5.7 tejto Zmluvy.
   7. V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.6 tejto Zmluvy zo strany Prevádzkovateľa, zaväzuje sa Prevádzkovateľ uhradiť túto pokutu Držiteľovi odpadu v plnej výške.
   8. Držiteľ odpadu je oprávnený žiadať od Prevádzkovateľa zaplatenie zmluvnej pokuty v nižšie stanovenej výške v prípade, ak Prevádzkovateľovi, jeho zamestnancovi alebo pracovníkovi bolo preukázané nasledovné porušenie všeobecne záväzných právnych predpisov alebo zmluvných povinností:
2. 50,- EUR v prípade zistenia požitia alkoholu, ako výsledku pozitívneho testu na alkohol, užitia omamných a psychotropných látok v organizme testovanej osoby alebo ich vnášanie do areálu Držiteľa odpadu,
3. 100,- EUR v prípade porušenie zákazu fajčenia v areáli Držiteľa odpadu.
   1. V prípade obzvlášť závažného porušenia HSE predpisov Prevádzkovateľom je Držiteľ odpadu oprávnený vyúčtovať Prevádzkovateľovi zmluvnú pokutu vo výške 100,- EUR (slovom: *sto eur*). Zároveň to má za následok trvalý zákaz pre zamestnanca alebo pracovníka Prevádzkovateľa vykonávať akékoľvek služby pre Držiteľa odpadu. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu. Zmluvné strany sa dohodli, že značnou škodu je škoda presahujúca sumu 20 000,- EUR (slovom: *dvadsaťtisíc eur*).
   2. Zaplatením zmluvných pokút zo strany Prevádzkovateľa nezaniká nárok Držiteľa odpadu na náhradu škody prevyšujúcej zmluvnú pokutu. Zmluvné pokuty si môže Držiteľ odpadu započítať v súlade s § 580 Občianskeho zákonníka z ceny vyfakturovanej Prevádzkovateľom za plnenie predmetu tejto Zmluvy. Držiteľ odpadu je oprávnený uplatniť si následne zostávajúcu sumu zmluvnej pokuty v prípade, že táto je vyššia ako cena vyfakturovaná Prevádzkovateľom, vystavením faktúry. Prevádzkovateľ je povinný uhradiť faktúru do tridsať (30) dní odo dňa jej doručenia Prevádzkovateľovi .
4. **DOBA TRVANIA A SKONČENIE ZMLUVY**
   1. Táto Zmluva sa uzatvára na dobu určitú na ... (..) mesiacov odo dňa nadobudnutia účinnosti Zmluvy alebo do vyčerpania maximálnej ceny stanovenej v bode 4.6 tejto Zmluvy, podľa toho, ktorá zo skutočností nastane skôr.
   2. Zmluvné strany sa dohodli, že túto Zmluvu je možné ukončiť pred uplynutím doby jej platnosti nasledovnými spôsobmi:

(i) odstúpením od Zmluvy;

(ii) dohodou Zmluvných strán;

(iii) výpoveďou Zmluvných strán.

* 1. Každá Zmluvná strana je oprávnená odstúpiť od tejto Zmluvy z dôvodu podstatného porušenia povinností vyplývajúcich z tejto Zmluvy druhej Zmluvnej strane. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane.
  2. Držiteľ odpadu môže od tejto Zmluvy odstúpiť aj v prípade, ak:

1. Prevádzkovateľ, alebo osoba konajúca v jeho mene, porušil svoju povinnosť mlčanlivosti;
2. vyhlásenie alebo konanie Prevádzkovateľa porušilo dobré meno alebo podnikateľskú dôveryhodnosť Držiteľ odpadu;
3. Prevádzkovateľ je platobné neschopný, podal, alebo bol voči nemu podaný návrh na vyhlásenie konkurzu, alebo bol návrh na vyhlásenie konkurzu zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť,
4. Prevádzkovateľ obzvlášť závažne porušil HSE predpisy (predpisy BOZP, OŽP, OOP, OH);
5. Prevádzkovateľ opakovane alebo závažne porušil ďalšie svoje zmluvné povinnosti uvedené v tejto Zmluve;
6. Z iných dôvodov uvedených v tejto Zmluve, najmä, ale nie výlučne z dôvodov podľa bodu 5.6 tejto Zmluvy alebo vo všeobecne záväzných právnych predpisoch.
   1. V prípade, ak sa po uzatvorení tejto Zmluvy preukáže, že na relevantnom trhu existuje cena za rovnaké alebo porovnateľné plnenie ako je obsiahnuté v tejto Zmluve (ďalej len „**nižšia cena**“) a Prevádzkovateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a Cenou podľa tejto Zmluvy je viac ako päť (5) % v neprospech Ceny podľa tejto Zmluvy, zaväzuje sa Prevádzkovateľ poskytnúť Držiteľovi odpadu pre takéto plnenie, po preukázaní tejto skutočnosti, dodatočnú zľavu vo výške rozdielu medzi ním poskytovanou cenou podľa tejto Zmluvy a nižšou cenou (ďalej len „**zľava**“). V prípade, ak Prevádzkovateľ po riadnom preukázaní tejto skutočnosti neposkytne Držiteľovi odpadu zľavu, Držiteľ odpadu je oprávnený odstúpiť od tejto Zmluvy.
   2. Prevádzkovateľ môže od tejto Zmluvy odstúpiť aj v prípade, ak:
7. Držiteľ odpadu alebo osoba konajúca v jeho mene, porušil svoju povinnosť mlčanlivosti.
8. Držiteľ odpadu neuhradil faktúru vystavenú Prevádzkovateľom ani po márnom uplynutí dodatočnej určenej primeranej lehoty, ktorú poskytol Držiteľovi odpadu na uhradenie predmetnej faktúry.
   1. Dohoda o skončení tejto Zmluvy musí byť písomná, podpísaná oboma Zmluvnými stranami a je účinná dňom nasledujúcim po dni jej zverejnenia na webovej stránke Držiteľa odpadu v zmysle §47a Občianskeho zákonníka, ak osobitný predpis neustanovuje inak.
   2. Zmluvné strany môžu túto Zmluvu písomne vypovedať bez udania dôvodu. Výpovedná lehota je jeden (1) mesiac a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.
   3. Odstúpením alebo výpoveďou tejto Zmluvy zo strany Zmluvných strán nie je dotknuté jej právo na uplatnenie si svojich nárokov vyplývajúcich z porušenia Zmluvy, vrátane oprávnenia na náhradu prípadnej škody.
   4. Ukončenie Zmluvy nemá vplyv na plnenie práv a povinností, ktoré podľa povahy tejto Zmluvy trvajú aj po ukončení tejto Zmluvy, napríklad práva na úhradu zmluvnej pokuty, náhrady škody, povinnosť mlčanlivosti, úhrada faktúry, a pod.
9. **KOMUNIKÁCIA A DORUČOVANIE**
   1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
   2. Korešpondencia súvisiaca so Zmluvou musí byť v slovenskom jazyku a bude sa považovať za doručenú:
10. v deň doručenia zásielky, ak bola zásielka doručená osobne alebo kuriérnou službou; alebo
11. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bola zásielka odopretá, podľa toho, čo nastane skôr; alebo
12. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
    1. Odstúpenie od Zmluvy, výpoveď, dohoda o ukončení Zmluvy, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
    2. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví zmluvy a zmeny kontaktných údajov sa zmluvné strany dohodli, že nie je potrebné uzatvárať dodatok k tejto Zmluve.
13. **ÚDAJE O SUBDODÁVATEĽOCH A PRAVIDLÁ ZMENY**
    1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Subdodávateľom na účely tejto zmluvy je hospodársky subjekt, ktorý uzavrie na účely plnenia tejto Zmluvy Prevádzkovateľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.

Prevádzkovateľ je povinný bezodkladne oznámiť Držiteľovi odpadu akúkoľvek zmenu údajov o subdodávateľovi, ako aj údaje o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v bode 8.4 tohto článku, a to v rozsahu uvedenom v bode 8.1 tejto Zmluvy.

* 1. Pravidlo pre zmenu subdodávateľov počas plnenia Zmluvy je nasledovné: Prevádzkovateľ môže zmeniť subdodávateľa len s písomným súhlasom Držiteľa odpadu. Prevádzkovateľ požiada Držiteľa odpadu o zmenu subdodávateľa minimálne päť (5) pracovných dní vopred.
  2. Ak Prevádzkovateľ zabezpečuje plnenie predmetu Zmluvy pre Držiteľa odpadu prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Prevádzkovateľ tak, ako by činnosť vykonával on sám.

1. **MLČANLIVOSŤ**
   1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
   2. Zmluvné strany sa dohodli, že porušením povinnosti mlčanlivosti podľa tejto Zmluvy nie je:
2. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Držiteľom odpadu,
3. sprístupnenie informácií, ktoré majú povahu verejne známych informácií,
4. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.
5. **VYŠŠIA MOC**
   1. Nie je porušením Zmluvy, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná Zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej Zmluvnej strany, dotknutá Zmluvná strana predloží doklad o existencii okolností vylučujúcich zodpovednosť/vyššia moc (vis maior), ktorý vydajú príslušné úrady alebo organizácia krajiny pôvodu.
   2. Pokiaľ sa Zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior).
   3. Ak doba trvania okolností vylučujúcich zodpovednosť (vis maior) presahuje tridsať (30) dní, Zmluvné strany sú povinné viesť rokovania o možnej zmene/úprave tejto Zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo Zmluvných strán je oprávnená odstúpiť od tejto Zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto Zmluvy.
   4. Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto Zmluvy v dôsledku okolností vylučujúcich zodpovednosť (vis maior) je povinná oznámiť písomne druhej Zmluvnej strane hrozbu alebo vznik okolností vylučujúcich zodpovednosť (vis maior) spolu s ich dôsledkami a predpokladaným časom ich trvania. Tieto informácie je povinná táto Zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (vis maior) bude niesť Zmluvná strana zodpovedná za takéto neskoré oznámenie.
6. **SPOLOČNÉ A ZÁVEREČNÉ USTANOVENIA**
   1. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
   2. Prevádzkovateľ je povinný do siedmich (7) dní odo dňa podpísania Zmluvy podpísať a doručiť do sídla Držiteľa odpadu Antikorupčnú doložku zverejnenú na web stránke Držiteľa odpadu.
   3. Pokiaľ niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
   4. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať vecne a miestne príslušný súd Slovenskej republiky.
   5. Prevádzkovateľ je povinný na svoje náklady uzatvoriť a mať v platnosti počas platnosti tejto Zmluvy poistnú zmluvy na poistenie nasledovného:

* poistenie zodpovednosti voči tretím osobám za škodu spôsobenú pri výkone svojej činnosti, ktorá kryje aj prípadnú škodu spôsobenú Prevádzkovateľom Držiteľovi odpadu pri plnení tejto Zmluvy a/alebo vadným plnením tejto Zmluvy. Prevádzkovateľ vyhlasuje, že má ku dňu podpisu tejto Zmluvy uzatvorené poistenie zodpovednosti za škodu s poisťovňou [doplniť] na poistnú sumu 300 000,- EUR (slovom: *tristotisíc eur*).
  1. Držiteľ odpadu ako prevádzkovateľ osobných údajov týmto informuje Prevádzkovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Držiteľ odpadu spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Držiteľ odpadu nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Držiteľa odpadu právo:
  2. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
  3. namietať spracúvanie svojich osobných údajov;
  4. na prenosnosť osobných údajov;
  5. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Držiteľa odpadu (ďalej len „**Informácie o ochrane osobných údajov**“).
  6. Prevádzkovateľ a Držiteľ odpadu podpisom Zmluvy potvrdzujú:

1. správnosť a pravdivosť osobných údajov, ktoré sa ich týkajú a sú uvedené v tejto Zmluve,
2. že im boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informovali o podmienkach spracúvania osobných údajov iné osoby, ktorých osobné údaje si navzájom poskytli Držiteľovi odpadu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
   1. Prevádzkovateľ ako prevádzkovateľ osobných údajov týmto informuje Držiteľa odpadu, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva na účel uzatvorenia a plnenia tejto Zmluvy, účel komunikácie s príslušnými pracovníkmi Držiteľa odpadu,  na vnútorné administratívne účely, [doplniť]. Osobné údaje Prevádzkovateľ spracúva na základe oprávneného záujmu podľa čl. 6 ods. 1 písm. f) GDPR. Osobné údaje Držiteľ odpadu spracúva aj na účely účtovnej dokumentácia podľa osobitných predpisov podľa čl. 6 ods. 1 písm. c) GDPR. Získané osobné údaje nepodliehajú profilovaniu ani automatizovanému rozhodovaniu. Držiteľ odpadu nezamýšľa prenos osobných údajov do tretej krajiny, ani do medzinárodnej organizácie. Kontakt na zodpovednú osobu Prevádzkovateľa je [doplniť] Dotknuté osoby majú právo na prístup k osobným údajom, na opravu nesprávnych a neaktuálnych. V prípade oprávneného záujmu majú právo namietať. Viac o podmienkach spracúvania na [www.](http://www.fcc-group.sk)[doplniť].
   2. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
   3. Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.
   4. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
   5. Táto Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   6. Zmluva je vyhotovená v dvoch (3) rovnopisoch, dva (2) rovnopisy pre Držiteľa odpadu a jeden (1) rovnopis pre Prevádzkovateľa.
   7. Neoddeliteľnou súčasťou tejto Zmluvy je:

Príloha č. 1 – Technická špecifikácia

Príloha č. 2 – Cenník Zmluvy

Príloha č. 3 – Povolenia

Príloha č. 4 – Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach

Príloha č. 5 – Prevádzkový poriadok podľa európskej dohody o medzinárodnej cestnej preprave nebezpečných vecí – ADR 2019

|  |  |
| --- | --- |
| V Bratislave dňa [doplniť] | V Bratislave dňa [doplniť] |
| **Za Držiteľa odpadu:** | **Za Prevádzkovateľa:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Martin Maslák  predseda predstavenstva |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Andrej Rutkovský  člen predstavenstva |  |